ddrg/super_eurlex huggingface dataset:
VIRKAMIESTUOMIOISTUIMEN TUOMIO

(ensimmäinen jaosto)

8 päivänä huhtikuuta 2008

Asia F-134/06

Giovanni Bordini

vastaan

Euroopan yhteisöjen komissio

Henkilöstö – Virkamiehet – Eläkkeet – Korjauskerroin – Asuinjäsenvaltio – Asuinpaikan käsite – Pääasiallisen asuinpaikan käsite – Perusteena olevat asiakirjat

Aihe: EY 236 ja EA 152 artiklan perusteella nostettu kanne, jossa Bordini vaatii yhtäältä kumoamaan komission nimittävän viranomaisen 25.1.2006 tekemän päätöksen, jolla kieltäydyttiin soveltamasta Yhdistyneen kuningaskunnan korjauskerrointa hänen eläkkeeseensä, sekä tarpeen mukaan 18.8.2006 tehdyn päätöksen, jolla hylättiin hänen 19.4.2006 tekemänsä valitus, ja toisaalta velvoittamaan komissiota maksamaan määrille, jotka on maksettava siksi, että hänen eläkkeeseensä sovelletaan Yhdistyneen kuningaskunnan korjauskerrointa taannehtivasti 1.4.2004 lukien, korkoa Euroopan keskuspankin perusrahoitusoperaatioita varten vahvistaman ja kyseisenä ajanjaksona sovelletun korkokannan mukaisesti, korotettuna kahdella prosenttiyksiköllä

Ratkaisu: Kanne hylätään. Komissio vastaa omista oikeudenkäyntikuluistaan ja se velvoitetaan korvaamaan puolet kuluista, jotka aiheutuivat kantajalle 5.6.2007 pidetystä epävirallisesta kokouksesta. Kantaja vastaa omista oikeudenkäyntikuluistaan, lukuun ottamatta puolta hänelle 5.6.2007 pidetystä epävirallisesta kokouksesta aiheutuneista kuluista.

Tiivistelmä

Virkamiehet – Eläkkeet – Korjauskerroin

(Henkilöstösääntöjen 82 artikla)

Vanhojen henkilöstösääntöjen 82 artiklassa, jossa säädetään eläkkeisiin sovellettavasta korjauskertoimesta, joka määräytyy sen jäsenvaltion mukaan, johon eläkkeensaaja osoittaa perustaneensa asuinpaikkansa, tarkoitetun asuinpaikan käsite tarkoittaa paikkaa, johon entinen virkamies on todellisuudessa keskittänyt elinpiirinsä, eli paikkaa, johon kyseinen henkilö on keskittänyt ja halunnut vakiinnuttaa elinpiirinsä pysyvästi tai tavanomaisesti ja jossa hänelle katsotaan aiheutuvan kuluja. Lisäksi täysin riippumatta kyseisen henkilön tietyn valtion alueella viettämän ajan määrästä, riippumatta asuinpaikka merkitsee paitsi tietyssä paikassa todellisuudessa elämistä myös aikomusta jatkaa siellä olemista tavalla, joka perustuu elintapaan ja tavanomaisiin sosiaalisiin suhteisiin. Tämä asuinpaikan käsite on yhteisön henkilöstölle ominainen eikä se välttämättä vastaa sanan kansallisia merkityksiä.

(ks. 69 ja 86 kohta)

Viittaukset:

Ensimmäisen oikeusasteen tuomioistuin: yhdistetyt asiat T‑124/01 ja T‑320/01, Del Vaglio v. komissio, 4.6.2003 (Kok. H., s. I‑A‑157 ja II‑767, 70 ja 71 kohta oikeuskäytäntöviittauksineen sekä 72 kohta); asia T‑320/04, Dionyssopoulou v. neuvosto, 12.9.2005 (39 kohta, ei julkaistu oikeustapauskokoelmassa) ja asia T‑416/04, Kontouli v. neuvosto, 27.9.2006 (Kok. H., s. I‑A‑2‑181 ja II‑A‑2‑897, 71 kohta).
VIRKAMIESTUOMIOISTUIMEN TUOMIO

(ensimmäinen jaosto)

25 päivänä syyskuuta 2007

Asia F-108/05

Alessandro Cavallaro

vastaan

Euroopan yhteisöjen komissio

Henkilöstö – Virkamiehet – Palkkaus – Ulkomaankorvaus – Henkilöstösääntöjen liitteessä VII olevan 4 artiklan 1 kohdan b alakohdassa asetettu edellytys

Aihe: EY 236 ja EA 152 artiklan nojalla nostettu kanne, jossa Alessandro Cavallaro vaatii komission nimittävän viranomaisen 10.8.2005 tekemän sen päätöksen kumoamista, jolla on hylätty hänen 25.5.2005 tekemänsä valitus kyseisen viranomaisen 3.3.2005 tekemästä päätöksestä olla myöntämättä hänelle ulkomaankorvausta

Ratkaisu: Kanne hylätään. Asianosaiset vastaavat omista oikeudenkäyntikuluistaan.

Tiivistelmä

1. Oikeudenkäyntimenettely – Yhteisöjen ja niiden virkamiesten välisissä riita-asioissa toimitettu vastine

2. Henkilöstö – Henkilökansio

(Henkilöstösääntöjen 26 artikla)

3. Henkilöstö – Palkkaus – Ulkomaankorvaus – Myöntämisedellytykset

(Henkilöstösääntöjen liitteessä VII olevan 4 artiklan 1 kohdan b alakohta)

1. Kannetta edeltävän hallinnollisen valituksen ja kanteen välistä yhdenmukaisuutta koskevaa sääntöä sovelletaan ainoastaan kantajiin. Missään säännössä tai periaatteessa ei kielletä vastaajina olevia toimielimiä esittämästä vastineessa lisäperusteluja oikeudenkäyntiä edeltävässä vaiheessa otetun kannan tueksi esitettyihin perusteluihin nähden eikä näin ollen liittämästä kyseiseen vastineeseen asiakirjoja, joita voidaan käyttää näitä perusteluja tukevina todisteina.

(ks. 38 kohta)

2. Virkamiehen henkilökansioon tämän aloitteesta sisällytetyn asiakirjan hallinnollinen tarkoitus ei rajoitu pelkästään virkamiehen hyödyllisinä pitämiin käyttötarkoituksiin.

(ks. 39 kohta)

3. Henkilöstösääntöjen liitteessä VII olevan 4 artiklan 1 kohdan b alakohtaa on tulkittava siten, että kun virkamies on siirretty toiseen asemapaikkaan, kyseisessä säännöksessä tarkoitettu ajanjakso päättyy päivänä, jona hän on alun perin tullut yhteisöjen palvelukseen.

(ks. 71 kohta)

Viittaukset:

Ensimmäisen oikeusasteen tuomioistuin: asia T‑90/92, Magdalena Fernández v. komissio, 28.9.1993 (Kok. 1993, s. II‑971, 32 kohta).
Henkilöstöasian tiivistelmä



Henkilöstöasian tiivistelmä

Tiivistelmä

1. Oikeudenkäyntimenettely – Yhteisöjen ja niiden virkamiesten välisissä riita-asioissa toimitettu vastine

2. Henkilöstö – Henkilökansio

(Henkilöstösääntöjen 26 artikla)

3. Henkilöstö – Palkkaus – Ulkomaankorvaus – Myöntämisedellytykset

(Henkilöstösääntöjen liitteessä VII olevan 4 artiklan 1 kohdan b alakohta)

1. Kannetta edeltävän hallinnollisen valituksen ja kanteen välistä yhdenmukaisuutta koskevaa sääntöä sovelletaan ainoastaan kantajiin. Missään säännössä tai periaatteessa ei kielletä vastaajina olevia toimielimiä esittämästä vastineessa lisäperusteluja oikeudenkäyntiä edeltävässä vaiheessa otetun kannan tueksi esitettyihin perusteluihin nähden eikä näin ollen liittämästä kyseiseen vastineeseen asiakirjoja, joita voidaan käyttää näitä perusteluja tukevina todisteina.

(ks. 38 kohta)

2. Virkamiehen henkilökansioon tämän aloitteesta sisällytetyn asiakirjan hallinnollinen tarkoitus ei rajoitu pelkästään virkamiehen hyödyllisinä pitämiin käyttötarkoituksiin.

(ks. 39 kohta)

3. Henkilöstösääntöjen liitteessä VII olevan 4 artiklan 1 kohdan b alakohtaa on tulkittava siten, että kun virkamies on siirretty toiseen asemapaikkaan, kyseisessä säännöksessä tarkoitettu ajanjakso päättyy päivänä, jona hän on alun perin tullut yhteisöjen palvelukseen.

(ks. 71 kohta)

Viittaukset:

Ensimmäisen oikeusasteen tuomioistuin: asia T‑90/92, Magdalena Fernández v. komissio, 28.9.1993 (Kok. 1993, s. II‑971, 32 kohta).
Unionin yleisen tuomioistuimen presidentin määräys 21.6.2022 – Narzieva v. neuvosto

(Asia T-238/22 R)

(Väliaikainen oikeussuoja - Yhteinen ulko- ja turvallisuuspolitiikka - Rajoittavat toimenpiteet Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien Venäjän toimien johdosta - Varojen jäädyttäminen - Välitoimihakemus - Kiireellisyysedellytys ei täyty - Intressivertailu)

(2022/C 303/63)

Oikeudenkäyntikieli: ranska

Asianosaiset

Kantaja: Saodat Narzieva (Taškent, Uzbekistan) (edustaja: asianajaja J. Grand d’Esnon)

Vastaaja: Euroopan unionin neuvosto (asiamiehet: A. Vitro ja B. Driessen)

Oikeudenkäynnin kohde

Kantaja vaatii SEUT 278 ja SEUT 279 artiklaan perustuvalla vaatimuksellaan pääasiallisesti yhtäältä kahden toimen, joilla muutettiin henkilöiden, yhteisöjen ja elinten, jotka ovat rajoittavien toimenpiteiden kohteena Ukrainan alueellista koskemattomuutta, suvereniteettia ja itsenäisyyttä heikentäviin tai uhkaaviin toimiin osallistumisensa johdosta, luetteloon merkitsemisen kriteereitä, ja toisaalta kahden toimen, joilla hänen nimensä on lisätty kyseiseen luetteloon, täytäntöönpanon lykkäämistä. Kantaja vaatii tarkemmin ottaen ensiksi ja ensisijaisesti rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta annetun päätöksen 2014/145/YUTP muuttamisesta 8.4.2022 annetun neuvoston päätöksen (YUTP) 2022/582 (EUVL 2022, L 110, s. 55) siltä osin kuin kyseinen toimi koskee häntä, Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä annetun asetuksen (EU) N:o 269/2014 täytäntöönpanosta 8.4.2022 annetun neuvoston täytäntöönpanoasetuksen (EU) 2022/581 (EUVL 2022, L 110, s. 3) siltä osin kuin kyseinen toimi koskee häntä, rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta annetun päätöksen 2014/145/YUTP muuttamisesta 25.2.2022 annetun neuvoston päätöksen (YUTP) 2022/329 (EUVL 2022, L 50, s. 1) ja Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä toimenpiteistä annetun asetuksen (EU) N:o 269/2014 muuttamisesta 25.2.2022 annetun neuvoston asetuksen 2022/330 (EUVL 2022, L 51, s. 1) täytäntöönpanon lykkäämistä; toiseksi ja toissijaisesti päätöksen 2022/582 siltä osin kuin kyseinen toimi koskee häntä, täytäntöönpanoasetuksen 2022/581 siltä osin kuin kyseinen toimi koskee häntä, päätöksen 2022/329 1 artiklan 2 kohdan f ja g alakohdan ja asetuksen 2022/330 1 artiklan 1 kohdan f ja g alakohdan täytäntöönpanon lykkäämistä sekä kolmanneksi velvoittamaan Euroopan unionin neuvoston maksamaan hänelle 20 000 euron summan kuluista, joita hänelle on aiheutunut intressiensä puolustamisesta.

Määräysosa

1) Välitoimihakemus hylätään.
C 284/38

Unionin yleisen tuomioistuimen määräys 13.5.2022 – Swords v. komissio

(Asia T-586/21) (1)

(Asiakirjoihin tutustuminen - Asetus (EY) N:o 1049/2001 - Tutustumisoikeuden epääminen tutkintatoimien tarkoitusten suojan perusteella - Uudistettu pyyntö - Asiakirjan tutustumisoikeuden implisiittinen epääminen - Kanteen nostamisen jälkeen tehty nimenomainen päätös - Lausunnon antamisen raukeaminen)

(2022/C 284/51)

Oikeudenkäyntikieli: englanti

Asianosaiset

Kantaja: Patrick Swords (Dublin, Irlanti) (edustaja: G. Byrne, barrister)

Vastaaja: Euroopan komissio (asiamiehet: A. Spina ja C. Ehrbar)

Oikeudenkäynnin kohde

Kantaja vaatii SEUT 263 artiklaan perustuvalla kanteellaan unionin yleistä tuomioistuinta kumoamaan 13.7.2021 annetun Euroopan komission implisiittisen päätöksen, jolla kantajalta evättiin Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annetun Euroopan parlamentin ja neuvoston asetuksen (EY) No 1049/2001 (EUVL 2001 L 145, s. 43) 8 artiklan 3 kohdan nojalla oikeus tutustua hänen pyytämiinsä asiakirjoihin, joissa on kyse tiedoista, jotka Euroopan komissio on saanut Irlannilta ja jotka koskevat COVID-19-pandemian alusta lähtien voimassa olleista EU-alueen sisäisistä matkustusrajoituksista kansanterveydelle mahdollisesti aiheutuvaa hyötyä.

Määräysosa

1) Lausunnon antaminen kanteesta raukeaa.

2) Euroopan komissio vastaa omista oikeudenkäyntikuluistaan, ja se velvoitetaan korvaamaan Patrick Swordsin oikeudenkäyntikulut.

(1) EUVL C 490, 6.12.2021.
Unionin yleisen tuomioistuimen presidentin määräys 26.5.2021 – Darment v. komissio

(Asia T-92/21 R)

(Väliaikainen oikeussuoja - Ympäristö - Fluoratut kasvihuonekaasut - Asetus (EU) N:o 517/2014 - Fluorihiilivetyjen markkinoille saattaminen - Päätös, jossa määrätään seuraamus yritykselle, joka on ylittänyt sille myönnetyn kiintiön - Välitoimihakemus - Kiireellisyysedellytys ei täyty)

(2021/C 278/68)

Oikeudenkäyntikieli: englanti

Asianosaiset

Kantaja: Darment Oy (Helsinki, Suomi) (edustaja: asianajaja C. Ginter)

Vastaaja: Euroopan komissio (asiamiehet: B. De Meester ja K. Talabér-Ritz)

Oikeudenkäynnin kohde

SEUT 279 artiklaan perustuva vaatimus määrätä yhtäältä, että komission on lopetettava fluoratuista kasvihuonekaasuista ja asetuksen (EY) N:o 842/2006 kumoamisesta 16.4.2014 annetun Euroopan parlamentin ja neuvoston asetuksen (EU) N:o 517/2014 (EUVL 2014, L 150, s. 195) 25 artiklan 2 kohdassa säädetyn seuraamuksen soveltaminen kantajaan vuonna 2021 ja sitä seuraavina kiintiönjakokausina, ja toisaalta, että komission on myönnettävä kantajalle fluorihiilivetyjen bulkkituontikiintiö kiintiönjakokaudelle 2021 ja sitä seuraaville kiintiönjakokausille.

Määräysosa

1) Välitoimihakemus hylätään.
Unionin yleisen tuomioistuimen määräys 28.7.2021 – NG ym v. parlamentti ja neuvosto

(Asia T-646/20) (1)

(Kumoamiskanne - Maantieliikenne - Asetus (EU) 2020/1055) - Kuljettajan lepoaika - Mahdottomuus pitää tiettyjä lepoaikoja ajoneuvossa - Palaaminen työnantajan toimipisteeseen tai asuinpaikkaan tiettyjä lepoaikoja varten - Toimialajärjestö - Asiavaltuus - Toimi ei koske kantajaa erikseen - Tutkimatta jättäminen)

(2021/C 412/10)

Oikeudenkäyntikieli: englanti

Asianosaiset

Kantajat: NG ja 17 muuta kantajaa, joiden nimet on mainittu määräyksen liitteessä (edustaja: asianajaja R. Martens)

Vastaajat: Euroopan parlamentti (asiamiehet: R. van de Westelaken ja A. Tamás) ja Euroopan unionin neuvosto (asiamiehet: A. Norberg, L. Vétillard ja S. Emmerechts)

Oikeudenkäynnin kohde

SEUT 263 artiklaan perustuva vaatimus asetuksen (EY) N:o 561/2006 muuttamisesta siltä osin kuin on kyse vuorokautista ja viikoittaista enimmäisajoaikaa, vähimmäistaukoja sekä vuorokautisia ja viikoittaisia lepoaikoja koskevista vähimmäisvaatimuksista ja asetuksen (EU) N:o 165/2014 muuttamisesta siltä osin kuin on kyse ajopiirtureilla tapahtuvasta paikannuksesta 15.7.2020 annetun Euroopan parlamentin ja neuvoston asetuksen (EU) 2020/1054 (EUVL 2020, L 249, s. 1) 1 artiklan 6 kohdan c ja d alakohdan kumoamiseksi

Määräysosa

1) Kanne jätetään tutkimatta.

2) NG ja muut kantajat, joiden nimet on mainittu määräyksen liitteessä, velvoitetaan korvaamaan Euroopan parlamentin ja Euroopan unionin neuvoston oikeudenkäyntikulut välitoimimenettelystä aiheutuneet oikeudenkäyntikulut mukaan lukien.

(1) EUVL C 433, 14.12.2020.
Unionin yleisen tuomioistuimen määräys 16.6.2021 – Sony Interactive Entertainment Europe v. EUIPO – Huawei Technologies (GT3)

(Asia T-421/20) (1)

(EU-tavaramerkki - Väitemenettely - Hakemus sanamerkin GT3 rekisteröimiseksi EU-tavaramerkiksi - Aikaisempi EU-kuviomerkki GT - Suhteellinen hylkäysperuste - Asetuksen N:o 207/2009 8 artiklan 1 kohdan b alakohta (josta on tullut asetuksen (EU) 2017/1001 8 artiklan 1 kohdan b alakohta) - Asetuksen N:o 207/2009 8 artiklan 5 kohta (josta on tullut asetuksen 2017/1001 8 artiklan 5 kohta) - Kohdeyleisö - Tarkkaavaisuustaso - Kanne, joka on selvästi hyväksyttävä)

(2021/C 310/39)

Oikeudenkäyntikieli: englanti

Asianosaiset

Kantaja: Sony Interactive Entertainment Europe Ltd (Lontoo, Yhdistynyt kuningaskunta) (edustajat: S. Malynicz, QC ja asianajaja M. Maier)

Vastaaja: Euroopan unionin teollisoikeuksien virasto (asiamiehet: H. O’Neill ja V. Ruzek)

Muu osapuoli EUIPO:n valituslautakunnassa ja väliintulija unionin yleisessä tuomioistuimessa: Huawei Technologies Co. Ltd (Shenzhen, Kiina)

Oikeudenkäynnin kohde

Kanne EUIPO:n neljännen valituslautakunnan 24.4.2020 tekemästä päätöksestä (asia R – 1609/2019-4), joka koskee osapuolten Sony Interactive Entertainment Europe ja Huawei Technologies välistä väitemenettelyä.

Määräysosa

1) Euroopan unionin teollisoikeuksien viraston (EUIPO) neljännen valituslautakunnan 24.4.2020 tekemä päätös (asia R 1609/2019-4) kumotaan.

2) EUIPO vastaa omista oikeudenkäyntikuluistaan ja se velvoitetaan korvaamaan Sony Interactive Entertainment Europe Ltd:n oikeudenkäyntikulut.

(1) EUVL C 287, 31.8.2020.
4)

Joshua Silver ja muut kantajat, joiden nimet ilmenevät liitteestä, neuvosto, komissio, British in Europe, Plaid Cymru – The Party of Wales, European Democracy Lab, ECIT ja European Alternatives Ltd vastaavat kukin omista väliintulohakemuksiin liittyneistä kuluistaan.
Unionin yleisen tuomioistuimen määräys 10.9.2020 – ADESO v. komissio

(Asia T-529/19) (1)

(Kumoamiskanne - Hankkeisiin ”Your Environment is Your Life” ja ”Social Safety Net for Poor and Vulnerable Households in Northern Regions of Somalia/Somaliland Phase II” liittyvät avustussopimukset - Tukikelvottomat kustannukset - Veloitusilmoitukset - Vahvistuskirje - Kannekelpoinen toimi - Oikeusriidan sopimusperusteinen luonne - Toimi, joka ei voi olla kanteen kohteena - Toimi, joka kuuluu puhtaasti sellaiseen sopimusyhteyteen, josta se ei ole irrotettavissa - Tutkimatta jättäminen)

(2020/C 378/43)

Oikeudenkäyntikieli: englanti

Asianosaiset

Kantaja: African Development Solutions (ADESO) (Nairobi, Kenia) (edustaja: asianajaja R. Martens)

Vastaaja: Euroopan komissio (asiamiehet: J. Estrada de Solà, M. Ilkova ja A. Katsimerou)

Oikeudenkäynnin kohde

SEUT 263 artiklaan perustuva vaatimus kumota komission päätös, joka sisältyy 10.5.2019 päivättyyn kirjeeseen, joka koskee hankkeisiin ”Your Environment is Your Life” (FED/2013/313-770) ja ”Social Safety Net for Poor and Vulnerable Households in Northern Regions of Somalia/Somaliland Phase II” (FED/2013/316-291) liittyvien avustussopimusten yhteydessä maksettujen tiettyjen rahamäärien takaisinmaksua.

Määräysosa

1) Kanne jätetään tutkimatta.

2) African Development Solutions (ADESO) velvoitetaan korvaamaan oikeudenkäyntikulut.

(1) EUVL C 357, 21.10.2019.
C 191/17

Unionin yleisen tuomioistuimen presidentin määräys 13.3.2020 – Helsingin kaupunki v. komissio

(Asia T-597/19 R)

(Väliaikainen oikeussuoja - Valtiontuet - Päätös, jolla valtiontuki todetaan sisämarkkinoille soveltumattomaksi ja määrätään perittäväksi takaisin - Täytäntöönpanon lykkäämistä koskeva hakemus - Kiireellisyysedellytys ei täyty)

(2020/C 191/23)

Oikeudenkäyntikieli: suomi

Asianosaiset

Kantaja: Helsingin kaupunki (Suomi) (edustaja: asianajaja I. Aalto-Setälä)

Vastaaja: Euroopan komissio (asiamiehet: M. Huttunen ja F. Tomat)

Väliintulija, joka tukee kantajan vaatimuksia: Suomen tasavalta (asiamies: J. Heliskoski)

Oikeudenkäynnin kohde

SEUT 278 ja SEUT 279 artiklaan perustuva vaatimus lykätä valtiontuesta SA.33846 (2015/C) (ex 2014/NN) (ex 2011/CP), jonka Suomen tasavalta on toteuttanut Helsingin Bussiliikenne Oy:lle, 28.6.2019 annetun komission päätöksen C(2019) 3152 final täytäntöönpanoa

Määräysosa

1) Välitoimihakemus hylätään.

2) 19.9.2019 annettu määräys Helsingin kaupunki v. komissio (T 597/19 R, ei julkaistu) peruutetaan.

3) Nobina Oy:n ja Nobina AB:n väliintulohakemuksesta ja Helsingin kaupungin esittämästä luottamuksellista käsittelyä koskevasta pyynnöstä ei ole tarpeen lausua.
C 28/48

Unionin yleisen tuomioistuimen määräys 1.12.2020 – Danske Slagtermestre v. komissio

(Asia T-486/18) (1)

(Kumoamiskanne - Valtiontuet - Jätevesihuollon maksujärjestelmä - Alustavan tutkinnan vaihe - Päätös, jossa todetaan, ettei kyseessä ole valtiontuki - Ammattijärjestö - Asiavaltuus - Asianomainen osapuoli - Tavoite varmistaa SEUT 108 artiklan 2 kohdassa taatut menettelylliset oikeudet - Toimi ei koske kantajaa erikseen - Kilpailuasemaan kohdistuvan huomattavan vaikutuksen puuttuminen - Sääntelytoimi - Toimi ei koske kantajaa suoraan - Tutkimatta jättäminen)

(2021/C 28/74)

Oikeudenkäyntikieli: tanska

Asianosaiset

Kantaja: Danske Slagtermestre (Odense, Tanska) (edustaja: asianajaja H. Sønderby Christensen)

Vastaaja: Euroopan komissio (asiamies: P. Němečková)

Väliintulija, joka tukee vastaajan vaatimuksia: Tanskan kuningaskunta (asiamiehet: J. Nymann-Lindegren ja M. Wolff)

Oikeudenkäynnin kohde

SEUT 263 artiklaan perustuva vaatimus, jossa vaaditaan sellaisen valtiontuesta SA.37433 (2017/FC) – Tanska 19.4.2018 annetun komission päätöksen C(2018) 2259 final kumoamista, jossa todetaan alustavan tutkinnan vaiheen päätteeksi, että jäteveden käsittelijöiden maksettavia maksuja koskevien sääntöjen (jätevesien poistosta perittävien maksujen rakenne, jossa sallitaan erityisten maksujen käyttöönottaminen erityisen saastuneiden jätevesien käsittelystä jne.) vahvistamisesta annetun lain muuttamisesta annetulla lailla nro 902/2013 (lov nr. 902/2013 om ændring af lov om betalingsregler for spildevandsforsyningsselskaber m.v. (Betalingsstruktur for vandafledningsbidrag, bemyndigelse til opgørelse af særbidrag for behandling af særlig forurenet spildevand m.v.)) käyttöön otettu maksu ei anna mitään etua määrätyille yrityksille, ja että se ei siis ole SEUT 107 artiklan 1 kohdassa tarkoitettua valtiontukea.

Määräysosa

1) Kanne hylätään.

2) Danske Slagtermestre vastaa omista oikeudenkäyntikuluistaan, ja se velvoitetaan korvaamaan Euroopan komission oikeudenkäyntikulut.

3) Tanskan kuningaskunta vastaa omista oikeudenkäyntikuluistaan.

(1) EUVL C 381, 22.10.2018.
C 222/22

Unionin yleisen tuomioistuimen määräys 14.5.2020 – Bernis ym. v. SRB

(Asia T-282/18) (1)

(Kumoamiskanne - Talous- ja rahaliitto - Pankkiunioni - Luottolaitosten ja sijoituspalveluyritysten elvytys- ja kriisinratkaisu - Luottolaitosten ja tiettyjen sijoituspalveluyritysten yhteinen kriisinratkaisumekanismi (SRM) - Asetuksen (EU) N:o 806/2014 18 artiklan 1 kohta - Kriisinratkaisumenettely, jota sovelletaan, kun yhteisö on kykenemätön tai todennäköisesti kykenemätön jatkamaan toimintaansa - Emo- ja tytäryhtiö - EKP:n arvio, jonka mukaan yhteisö on kykenemätön tai todennäköisesti kykenemätön jatkamaan toimintaansa - SRB:n päätös olla hyväksymättä kriisinratkaisumääräystä - Yleisen edun puuttuminen - Kansallisen oikeuden mukainen likvidaatio - Osakkeenomistajat - Toimi ei koske kantajaa suoraan - Tutkimatta jättäminen)

(2020/C 222/24)

Oikeudenkäyntikieli: englanti

Asianosaiset

Kantajat: Ernests Bernis (Jurmala, Latvia), Oļegs Fiļs (Jurmala), OF Holding SIA (Riika, Latvia) ja Cassandra Holding Company SIA (Jurmala) (edustaja: asianajaja O. Behrends)

Vastaaja: Yhteinen kriisinratkaisuneuvosto (SRB) (asiamiehet: J. De Carpentier, M. Meijer Timmerman Thijssen, A. Valavanidou, H. Ehlers ja E. Muratori, avustajinaan asianajaja A. Rivas ja solicitor B. Heenan)

Väliintulija, joka tukee vastaajan vaatimuksia: Euroopan keskuspankki (EKP) (asiamiehet: G. Marafioti, E. Koupepidou ja J. Rodríguez Cárcamo)

Oikeudenkäynnin kohde

SEUT 263 artiklaan perustuva vaatimus SRB:n 23.2.2018 tekemien päätösten, joilla tämä päätti olla hyväksymättä kriisinratkaisumääräyksiä ABLV Bank AS:ta ja sen tytäryhtiötä ABLV Bank Luxembourg SA:ta varten yhdenmukaisten sääntöjen ja yhdenmukaisen menettelyn vahvistamisesta luottolaitosten ja tiettyjen sijoituspalveluyritysten kriisinratkaisua varten yhteisen kriisinratkaisumekanismin ja yhteisen kriisinratkaisurahaston puitteissa sekä asetuksen (EU) N:o 1093/2010 muuttamisesta 15.7.2014 annetun Euroopan parlamentin ja neuvoston asetuksen (EU) N:o 806/2014 (EUVL 2014, L 225, s. 1) 18 artiklan 1 kohdan mukaisesti, kumoamiseksi.

Määräysosa

1) Kanne jätetään tutkimatta.

2) Ernests Bernis, Oļegs Fiļs, OF Holding SIA ja Cassandra Holding Company SIA vastaavat omista oikeudenkäyntikuluistaan, ja ne velvoitetaan korvaamaan yhteisen kriisinratkaisuneuvoston (SRB) ja Euroopan keskuspankin (EKP) oikeudenkäyntikulut.

(1) EUVL C 259, 23.7.2018.
Unionin yleisen tuomioistuimen määräys 4.7.2018 – Planet v. komissio

(Asia T-29/18) (1)

((Oikeus tutustua asiakirjoihin - Asetus (EY) N:o 1049/2001 - Technical Assistance to Ecowas for the implementation of the 10th EDF Transport Facilitation Project II (TFP II) -sopimusta koskevat asiakirjat - Asiakirjoihin tutustumista koskevan oikeuden implisiittinen epääminen - Kanteen nostamisen jälkeen tehty nimenomainen päätös - Riidanalaisen toimen peruuttaminen - Oikeudenkäynti on menettänyt kohteensa - Lausunnon antamisen raukeaminen))

(2018/C 301/49)

Oikeudenkäyntikieli: kreikka

Asianosaiset

Kantaja: Planet AE Parochis Symvouleftikon Ypiresion (Ateena, Kreikka) (edustaja: asianajaja V. Christianos)

Vastaaja: Euroopan komissio (asiamiehet: C. Ehrbar ja M. Konstantinidis)

Oikeudenkäynnin kohde

SEUT 263 artiklaan perustuva vaatimus, joka koskee sellaisen komission implisiittisen päätöksen kumoamista, jolla hylätään kantajan 6.11.2017 tekemä uudistettu hakemus saada tutustua eräisiin Technical Assistance to Ecowas for the implementation of the 10th EDF Transport Facilitation Project II (TFP II) -sopimusta koskeviin asiakirjoihin.

Määräysosa

1) Lausunnon antaminen tästä kanteesta raukeaa.

2) Euroopan komissio velvoitetaan korvaamaan oikeudenkäyntikulut.

(1) EUVL C 112, 26.3.2018.
2)

Lausunnon antaminen IPAB di Vicenzan, IPAB Casa Gino e Pierina Maranin, IPAB Centro Residenziale per Anziani di Cittadellan, Azienda Pubblica dei Servizi alla Persona ”Grimani Buttari – residenze per Anziani in Osimon” ja Italian tasavallan väliintulohakemuksista raukeaa.